Zangvereiniging Orphée

Zangvereiniging Orphée is 'n gemengk koar in Houtem - Sint Gerlach.  't Koar is opgerich es Société d' Orphée, 'n mannekoar,  op 1 augustus 1864. 't Lèsgeld bedroog toen 5 Belzje francs per jaor of 1/2 franc per maond (€ 0.20). Euver de periode 1878-1892 weurt gesjreve dat Orphée neet actief waor es vereiniging. 'N oud krantenknipsel lièt zeen dat me in 1878 dringend op zeuk ies nao zengersj umdat Orphée in häör besjtoon bedreig woort.  Echter hange d'r waal medailles oet dees periode aan de drapeau van Orphée. Teves weurt in 1915 bie 't sjterve van veurzitter Janssen gesjreve dat hae bienao 'nne hauve ièw actief waor veur Orphée, waodoor neet mèt zekerheid gezag kèn were wat d'r mèt Orphée aan de hand waor tussje 1878 en 1892. Ouch in de Ièrsjte waereldaorlog en in de Twiède waereldaorlog waor d'r wiènig activiteit. In de ièrsjte 85 besjtoonsjaore woort väöl deilgenomme aan concourse en festivals, in Nederland, mèh ouch in Belsj en Duutsjland. In 1968 woort Orphée 'n gemengde zangvereiniging. In de jaore 80 en 90 van de veurige ièw belaefde Orphée opnuuj groate successe, veural bie de concourse in Weert, mèt promotie nao de hoagste aafdeiling. Saer 2014 haet Orphée 'n extra aafdeiling veur jongere tussje 15- en 30 jaor. Veurzitter (president) van 't koar is Mathieu Lahey saer 1997. In 2017 woort Levon Leonard dirigent van Orphée. 

Van de honderde lede die Orphée gekènd haet, höbbe allein Theo Voncken, Gerlach Vrancken, Mia Geuskens en Nandy Bielders hun gouwe jubileum gevierd. Zie höbbe daomèt de langste sjtaot van deens bie 't koar. 

Keuninklike óndersjeiing
Bie gelegenheid van 't 150 jaorig besjtoon haet 't keuning Willem-Alexander behaag um aan Orphée de ièrepenning in zilver toe te kènne vanwege häör verdeenste veur de gemeinsjap. De medaille woort oetgereik door burgemeister Martin Eurlings van de gemeinte Valkeberg aan de Geul.

Oetveuringe
Orphée geuf vanaaf 't begin concerte bie kèrmesse, processies, broelofte en mèt de vastelaovend. Zie bringk serenades en zingk eucharistievieringe, zoa-es: de nachmès, 'n dialekmès en diverse huweliksmèsse. Geuf eder jaor 'n kaersjkonzaer. In samewèrking mèt ander koare oet de regio vingk d'r 'ne koaredaag plaats (mèt zangoetveuringe). In 't veurjaor waor d'r veurheen 'n lunchkonzaer. Ouch ande concerte en eucherastievieringe weure nog ummer door Orphée opgeloesterd.

Repertoire
Orphée zingk zoawaal klassiek, religieus es profaan. Daonaeve sjtoon ouch gospel, opera, operette, musical, volksleedsjes, dialekleedsjes en énkele populaire leedsjes op häör repertoire. Zie haet 'n speciaal dialekmès mèt de vaste gezange in 't Valkebergs dialek (teks van Annemie Bemelmans-Steynebrugh oet 1993) op muziek van Frans Schubert en saer 1996 't Limburgs volksleed in 't dialek (teks van Els Diederen, veersjtummige bewèrking door Piet Bours).

Links
 Website van Orphée
 Facebookpagina van Orphée

Dirigente en veurzitters van Orphée

   President/Veurzitter  Periode 
     J.W. Vansintfijt  1864-?, ?-1976
     C. Brouwers  wnd. ?-?
     A. Corneli  1876-1877
     Fr. Corneli  1892-1903
     Aug. De Nève  1903-1908
     Jean Janssen  1908-1915
     Jos Geuskens  1915-1942, langste sjtaot van deens
     Jan Muyres  1944-1948
     Giel Frijns  1948-1961
     Hub Silverentand  wnd. 1961
     Wil Borghans  1961-1974
     Frans Borghans  1974-1982
     Mia Geuskens-Reynaerts  wnd. 1978-1979, wnd. 1991-1997
     Abby Coenen  1982-1991
     Mathieu Lahey  Saer 1997


Categorie:Valkeberg aan de Geul  Direkteur/dirigent  Periode   Joh. Smeets  1864-n.b., 1872-1878 Jos. Smeets  1892-1901, 1909-1911 A. Sleypen  1901-1908 J. Frissen  1908 A. Pennartz  1908-1909, 1911-1913 M. Cransveld  1913-1927 J. Coumans  1927-1929 A. Loontjes 1929-1930 P. Heusschen  1930-1931, 1948-1950 L. Neyzen  1931-1940 E. Lodewick  1944-1948 Mathieu Notermans  1950-1965Gerard Smeets wnd. 1964, 1965-1968Pierre Beckers 1968-1976Piet Bours 1977-2017, langste sjtaot van deensLevon LeonardSaer 2017